CELEX: 32006D0596
Language: sk
Date: 2006-08-04 00:00:00
Title: 2006/596/ES: Rozhodnutie Komisie zo 4. augusta 2006 , ktorým sa zostavuje zoznam členských štátov, ktoré sú oprávnené na financovanie z Kohézneho fondu na obdobie rokov 2007–2013 [oznámené pod číslom K(2006) 3479]

6.9.2006   
            
            
               SK
            
            
               Úradný vestník Európskej únie
            
            
               L 243/47
            
         
      ROZHODNUTIE KOMISIE
   
   zo 4. augusta 2006,
   ktorým sa zostavuje zoznam členských štátov, ktoré sú oprávnené na financovanie z Kohézneho fondu na obdobie rokov 2007–2013
   [oznámené pod číslom K(2006) 3479]
   (2006/596/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) 1083/2006 z 11. júla 2006, ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/2006 (1), a najmä na jeho článok 5 ods. 3 a článok 8 ods. 4,
   keďže:
   
               (1)
            
            
               Podľa článku 1 ods. 1 nariadenia (ES) č. 1083/2006, ktorým sa ustanovuje Kohézny fond, Kohézny fond prispieva k posilneniu hospodárskej a sociálnej súdržnosti Spoločenstva v záujme podpory trvalo udržateľného rozvoja.
            
         
               (2)
            
            
               Podľa článku 5 ods. 2 nariadenia (ES) č. 1083/2006 členské štáty oprávnené na financovanie z Kohézneho fondu sú štáty, ktorých hrubý národný dôchodok (HND) na obyvateľa meraný v parite kúpnej sily a vypočítaný na základe ukazovateľov Spoločenstva za obdobie rokov 2001 – 2003 je nižší ako 90 % priemeru HND EÚ 25.
            
         
               (3)
            
            
               Podľa článku 8 ods. 3 nariadenia (ES) č. 1083/2006 aj členské štáty oprávnené na financovanie z Kohézneho fondu v roku 2006, ktoré by boli i naďalej oprávnené, ak by hranica oprávnenosti zostala na úrovni 90 % priemeru HND EÚ 15, ale ktoré strácajú oprávnenosť, pretože ich nominálny HND na obyvateľa prevyšuje 90 % priemeru HND EÚ 25, pričom priemer je meraný a vypočítaný podľa článku 5 ods. 2 uvedeného nariadenia, sú na prechodnom a špecifickom základe oprávnené na financovanie z Kohézneho fondu.
            
         
               (4)
            
            
               Je potrebné zodpovedajúcim spôsobom zostaviť zoznamy oprávnených regiónov,
            
         PRIJALA TOTO ROZHODNUTIE:
   Článok 1
   Členské štáty oprávnené na financovanie z Kohézneho fondu od 1. januára 2007 sú štáty uvedené v prílohe I.
   Článok 2
   Členské štáty oprávnené na financovanie z Kohézneho fondu na prechodnom a špecifickom základe, ako sa uvádza v článku 8 ods. 3 nariadenia (ES) č. 1083/2006, sú štáty uvedené v prílohe II.
   Článok 3
   Toto rozhodnutie je určené členským štátom.
   
      V Bruseli 4. augusta 2006
      
         
            Za Komisiu
         
         Danuta HÜBNER
         
         
            členka Komisie
         
      
   
   
      (1)  Ú. v. EÚ L 210, 31.7.2006, s. 25.
   
      PRÍLOHA I
      Zoznam členských štátov, ktoré sú oprávnené na financovanie z Kohézneho fondu ku dňu 1. januára 2007
      
                   
               
               
                  Česká republika
               
            
                   
               
               
                  Estónsko
               
            
                   
               
               
                  Grécko
               
            
                   
               
               
                  Cyprus
               
            
                   
               
               
                  Lotyšsko
               
            
                   
               
               
                  Litva
               
            
                   
               
               
                  Maďarsko
               
            
                   
               
               
                  Malta
               
            
                   
               
               
                  Poľsko
               
            
                   
               
               
                  Portugalsko
               
            
                   
               
               
                  Slovinsko
               
            
                   
               
               
                  Slovensko
               
            
   
      PRÍLOHA II
      Zoznam členských štátov, ktoré sú oprávnené na financovanie z Kohézneho fondu na prechodnom a špecifickom základe v období od 1. januára 2007 do 31. decembra 2013
      Španielsko